ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ‘ዘይወለዳ ደቂ ኣንስትዮ ዝያዳ ንመንሽሮ ጡብ ይቃልዓ’- ዶ/ር ክብሮም ሕሉፍ 29 ጥቅምቲ 2020 ምንጪ ስእሊ, KIBROM H. መግለጺ ስእሊ, ዶ/ር ክብሮም ሕሉፍ መንሽሮ ጡብ፤ ብሰፊሑ ኣብ ደቂ ኣንስትዮ ዝረኣይ ዓይነት መንሽሮ ኮይኑ፡ ብቐንዱ ንደቂ ኣንስትዮ ካብ ዘጥቅዑ ዓይነታት መንሽሮ ብቐታልነቱ ቀዳማይ ደረጃ ዝሓዘ እዩ፡፡ በብዓመቱ ኣስታት 2.1 ሚልዮን ደቂ ኣንስትዮ ብመንሽሮ ጡብ ከም ዝተሓዛ ዝሕብር ጸብጻብ ወድብ ጥዕና ዓለም፡ ኣብ 2018 ኣቆጻጽራ ኣውሮጳ ጥራሕ ኣስታት 627 ሽሕ ደቂ ኣንስትዮ በቲ ሕማም ከም ዝሞታ ይሕብር፡፡፡ ማሕበረሰብ ካንሰር ኣመሪካ ድማ ብ1 ጥሪ 2019 ኣብ ኣመሪካ ታሪኽ መንሽሮ ጡብ ዘለወን 3.8 ሚልዮን ደቂ ኣንስትዮ ብህይወት ከም ዘለዋ ኣመልኪቱ ነይሩ፡፡ ካብ ሸሞንተ ደቂ ኣንስትዮ ንሓንቲ ዘጥቅዕ መንሽሮ ጡብ፡ ዝርግሕኡ ኣብ ኣፍሪቃ ካብ ኣህጉራት ኣውሮጳን ኣመሪካን ዝተሓተ ከም ዝኾነ ይግለጽ፡፡ እንተኾነ ብምኽንያት ኣብታ ኣህጉር ዘሎ ትሑት ግንዛበን ክትትል ሕክምናን ሓቀኛ ዝርግሕኡ ንምፍላጥ ከም ዝኸብድን ካብ እዋን ናብ እዋን ይውስኽ ከም ዘሎን ሰብ ሞያ ይገልፁ፡፡ ውድብ ጥዕና ዓለም፡ ወርሒ ጥቅምቲ ከም መፍጠሪ ግንዛበ እቲ ሕማም ገይሩ ብምውሳድ ሃገራት ዝተፈላለዩ ስራሕቲ ክሰርሓ የተባብዕ፡፡ ጣዕሚ ሽኮር ዘለዎም መስተታት ንሕማም መንሽሮ የቃልዑ'ዶ?
